Fit-12 ta' Lulju 2016, il-Kunsill ħareġ rakkomandazzjonijiet dwar il-politika ekonomika, tal-impjiegi u fiskali ppjanata mill-istati membri. Permezz ta' dan il-Kunsill ikkonkluda s-"Semestru Ewropew" tal-2016, proċess ta' monitoraġġ annwali tal-politika. Il-Kunsill Ewropew approva r-rakkomandazzjonijiet fil-laqgħa tiegħu f'Ġunju. "Nistennew li dawn ir-rakkomandazzjonijiet speċifiċi għall-pajjiżi jiġu applikati b'mod effettiv fix-xhur li ġejjin", qal Peter Kažimír, ministru għall-finanzi tas-Slovakkja u president tal-Kunsill. F'Marzu 2016, il-Kunsill Ewropew approva l-prijoritajiet li ġejjin: ir-rilanċ tal- ħidma fuq għall-modernizzazzjoni tal-ekonomiji Ewropej; it-twettiq ta' politika fiskali responsabbli. Monitoraġġ tal-politiki Is-Semestru Ewropew jinvolvi monitoraġġ simultanju tal-politiki ekonomiċi u fiskali tal-istati membri matul perjodu ta' bejn wieħed u ieħor sitt xhur kull sena. Fid-dawl tal-gwida politika mogħtija kull sena mill-Kunsill Ewropew f'Marzu, l-istati membri jippreżentaw f'April ta' kull sena: Programmi nazzjonali ta' riforma għall- politiki ekonomiċi u tal-impjiegi tagħhom. Dawn ifasslu xenarju makroekonomiku fuq perjodu medju ta' żmien, miri nazzjonali għall-implimentazzjoni tal-istrateġija "Ewropa 2020" għall-impjiegi u t-tkabbir, l-identifikazzjoni tal-ostakli ewlenin għat-tkabbir, u miżuri għal inizjattivi li jtejbu t-tkabbir fuq medda qasira ta' żmien. Programmi ta' stabbiltà jew konverġenza għall- politika fiskali tagħhom. Il-pajjiżi taż-żona tal-euro jippreżentaw programmi ta' stabbiltà, filwaqt li l-istati membri li mhumiex fiż-żona tal-euro jippreżentaw programmi ta' konverġenza. Dawn jistabbilixxu objettivi baġitarji għall-perjodu medju, is-suppożizzjonijiet prinċipali dwar l-iżviluppi ekonomiċi mistennija, deskrizzjoni tal-miżuri rigward il-politika fiskali u ekonomika, u analiżi dwar kif tibdil fis-suppożizzjonijiet jista' jaffettwa l-pożizzjonijiet fiskali u tad-dejn. Wara, il-Kunsill jadotta r-rakkomandazzjonijiet speċifiċi għall-pajjiżi (RSPi). Huwa jagħti spjegazzjonijiet f'każijiet fejn ir-rakkomandazzjonijiet ma jikkorrispondux ma' dawk proposti mill-Kummissjoni. Rakkomandazzjonijiet Ir-RSPi tal-2016 huma indirizzati lil 27 mit-28 stat membru tal-UE. Biex tiġi evitata d-duplikazzjoni, m'hemmx RSP għall- Greċja , peress li hija soġġetta għal programm ta' aġġustament ekonomiku. F'Marzu 2016, il-Kunsill adotta rakkomandazzjoni speċifika dwar il-politiki ekonomiċi taż- żona tal-euro . Huwa għamel dan fi stadju aktar bikri mis-snin ta' qabel, sabiex iqis aktar il-kwistjonijiet taż-żona tal-euro meta japprova r-rakkomandazzjonijiet speċifiċi għall-istati membri taż-żona tal-euro. Ir-rakkomandazzjonijiet ġew adottati f'laqgħa tal-Kunsill Affarijiet Ekonomiċi u Finanzjarji. Is-Semestru Ewropew fl-2016 Ara l-paġna tal-laqgħa